**Objava biračima za izbore za Predsjednika Republike Hrvatske**

**Do srijede 18. prosinca 2024. birači mogu podnijeti zahtjev za privremeni upis, prethodnu registraciju, aktivnu registraciju i izdavanje potvrde za glasovanje izvan mjesta prebivališta (tzv. žute potvrde)**

Vlada Republike Hrvatske je 21. studenoga 2024. donijela Odluku o raspisivanju izbora za Predsjednika Republike Hrvatske.  
   
**Izbori će se održati u nedjelju 29. prosinca 2024**.  
   
Birači svoje podatke upisane u registar birača mogu provjeriti na poveznici: <https://biraci.gov.hr/RegistarBiraca/>.  
   
Birači mogu obaviti **najkasnije do 18. prosinca 2024. pregled, dopunu i promjenu** podataka upisanih u registar birača te **podnijeti zahtjeve** za:  
  
1.[**privremeni upis**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%201%20ZAHTJEV%20ZA%20PRIVREMENI%20UPIS-PRETHODNU%20REGISTRACIJU.docx) u registar birača izvan mjesta prebivališta (birač koji ima prebivalište u RH i želi glasovati izvan mjesta prebivališta u RH)  
2. [**prethodnu registraciju**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%201%20ZAHTJEV%20ZA%20PRIVREMENI%20UPIS-PRETHODNU%20REGISTRACIJU.docx) (birač koji ima prebivalište u RH i želi glasovati u inozemstvu)  
3. [**aktivnu registraciju**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%203%20ZAHTJEV%20ZA%20AKTIVNU%20REGISTRACIJU-PRETHODNU%20REGISTRACIJU.docx) (birač koji nema prebivalište u RH i želi glasovati u inozemstvu ili u RH)  
4. izdavanje [**potvrde za glasovanje izvan mjesta prebivališta** - **tzv. žuta potvrda**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%202%20ZAHTJEV%20ZA%20IZDAVANJE%20POTVRDE%20ZA%20GLASOVANJE%20(tzv.%20%C5%BDUTA%20POTVRDA).docx) (birač koji ima prebivalište u RH, a želi glasovati izvan mjesta svog prebivališta u RH ili u inozemstvu, ali nije siguran gdje će se zateći na dan održavanja izbora).  
   
Zahtjevi se mogu podnijeti putem usluge **e-Birači** unutar **sustava e-Građani ili nadležnom upravnom tijelu županije odnosno Grada Zagreba**na objavljenim obrascima. Nadležna upravna tijela županija i Grada Zagreba, koja vode registar birača, na svojim mrežnim stranicama objavit će svoje kontakt podatke i informacije o vremenu i mjestu rada.  
  
  
S obzirom na mogućnost održavanja **drugog kruga glasovanja**, birači **mogu istovremeno,** **prilikom podnošenja odgovarajućeg zahtjeva za prvi krug glasovanja**, **podnijeti zahtjev i** **za drugi krug glasovanja**.  
   
Birači, u slučaju održavanja **drugog kruga glasovanja,**odmah po određivanju datuma drugog kruga glasovanja, **a najkasnije do 10 dana prije dana održavanja drugog kruga glasovanja, mogu podnijeti novi zahtjev** za privremeni upis izvan mjesta prebivališta, prethodnu registraciju, aktivnu registraciju i izdavanje potvrde za glasovanje izvan mjesta prebivališta **te mogu izmijeniti ranije podneseni zahtjev ili odustati od njega**.  
   
O radnom vremenu nadležnih upravnih tijela u slučaju održavanja drugog kruga glasovanja birači će biti naknadno obaviješteni.  
  
***BIRAČI KOJI IMAJU PREBIVALIŠTE U REPUBLICI HRVATSKOJ***

* **Ako žele glasovati u Republici Hrvatskoj izvan mjesta svog prebivališta**, zatražit će [**PRIVREMENI UPIS**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%201%20ZAHTJEV%20ZA%20PRIVREMENI%20UPIS-PRETHODNU%20REGISTRACIJU.docx) za mjesto gdje će se zateći na dan održavanja izbora.  
  [Zahtjev za privremeni upis izvan mjesta prebivališta](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%201%20ZAHTJEV%20ZA%20PRIVREMENI%20UPIS-PRETHODNU%20REGISTRACIJU.docx) **birač može podnijeti bilo kojem nadležnom upravnom tijelu u županiji ili Gradu Zagrebu**, bez obzira na mjesto prebivališta ili mjesto gdje će se zateći na dan izbora.
* **Ako žele glasovati u inozemstvu**, zatražit će [**PRETHODNU REGISTRACIJU**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%201%20ZAHTJEV%20ZA%20PRIVREMENI%20UPIS-PRETHODNU%20REGISTRACIJU.docx).   
  [Zahtjev za prethodnu registraciju](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%201%20ZAHTJEV%20ZA%20PRIVREMENI%20UPIS-PRETHODNU%20REGISTRACIJU.docx) birač može podnijeti bilo kojoj diplomatskoj misiji ili konzularnom uredu Republike Hrvatske u inozemstvu ili nadležnom upravnom tijelu  županije ili Grada Zagreba u Republici Hrvatske.
* Iznimno, birači mogu **u** **nadležnom upravnom tijelu kod kojeg su upisani u registar birača**, zatražiti [**POTVRDU ZA GLASOVANJE IZVAN MJESTA PREBIVALIŠTA**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%202%20ZAHTJEV%20ZA%20IZDAVANJE%20POTVRDE%20ZA%20GLASOVANJE%20(tzv.%20%C5%BDUTA%20POTVRDA).docx) (**tzv. žuta potvrda)** bez navođenja mjesta boravka na dan održavanja izbora, a temeljem koje će moći glasovati na bilo kojem biračkom mjestu u Republici Hrvatskoj ili u inozemstvu gdje će se zateći na dan izbora.

***BIRAČI KOJI NEMAJU PREBIVALIŠTE U REPUBLICI HRVATSKOJ***

* Birači kojima je izdana **osobna iskaznica s podatkom o prebivalištu izvan Republike Hrvatske**ili su podnijeli zahtjev za izdavanjem iste,**ne moraju se aktivno registrirati već će se po službenoj dužnosti aktivno registrirati za državu i diplomatsku misiju ili konzularni ured Republike Hrvatske u inozemstvu prema adresi prebivališta upisanoj u osobnoj iskaznici OSIM ako** će se na dan održavanja izbora nalaziti na području **druge diplomatske misije ili konzularnog ureda Republike Hrvatske** u inozemstvu ili u Republici Hrvatskoj, **u kojem slučaju moraju podnijeti zahtjev za promjenu mjesta aktivne registracije.**
* Birač koji ne promijeni mjesto aktivne registracije, moći će glasovati samo u mjestu gdje je već aktivno registriran po službenoj dužnosti.
* Birači koji **nemaju osobnu iskaznicu s podatkom o prebivalištu izvan Republike Hrvatske**, da bi mogli glasovati u inozemstvu ili u Republici Hrvatskoj, moraju podnijeti [zahtjev za aktivnu registraciju](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%203%20ZAHTJEV%20ZA%20AKTIVNU%20REGISTRACIJU-PRETHODNU%20REGISTRACIJU.docx).
* [**ZAHTJEV ZA AKTIVNU REGISTRACIJU**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%203%20ZAHTJEV%20ZA%20AKTIVNU%20REGISTRACIJU-PRETHODNU%20REGISTRACIJU.docx)**ili**[**ZAHTJEV ZA PROMJENU MJESTA AKTIVNE REGISTRACIJE**](https://mpudt.gov.hr/UserDocsImages/dokumenti/Predsjedni%C4%8Dki%20izbori%202024/Obrazac%204%20ZAHTJEV%20ZA%20PROMJENU%20MJESTA%20AKTIVNE%20REGISTRACIJE.docx) birači podnose najbližoj diplomatskoj misiji ili konzularnom uredu Republike Hrvatske u inozemstvu, odnosno nadležnom upravnom tijelu u županiji ili Gradu Zagrebu, ako će se na dan održavanja izbora nalaziti u Republici Hrvatskoj.

[***e-Građani***](https://pretinac.gov.hr/KorisnickiPretinac/eGradani.html)  
  
**Birači mogu podnijeti zahtjeve za privremeni upis, prethodnu registraciju i aktivnu registraciju te izmjene tih zahtjeva, putem usluge e-Birači unutar sustava e-Građani.**  
  
***IZDAVANJE POTVRDE ZA GLASOVANJE NA DAN ODRŽAVANJA IZBORA (tzv. plave potvrde)***  
**Skreće se pozornost biračima, koji** **imaju prebivalište u Republici Hrvatskoj** da samo birači koji **imaju prebivalište u Republici Hrvatskoj i važeću osobnu iskaznicu** ulaze u popis birača i nalazit će se na izvacima iz popisa birača koji će biti dostavljeni na biračka mjesta.  
  
Birači koji **nemaju važeću osobnu iskaznicu** mogu ostvariti svoje pravo glasovanja s **potvrdom za glasovanje** **(tzv. plavom potvrdom)** koju na dan održavanja izbora izdaju nadležna upravna tijela županija ili Grada Zagreba **prema mjestu prebivališta birača**.  
  
**Birači koji** **nemaju prebivalište u Republici Hrvatskoj**, **a nisu aktivno registrirani**, mogu na dan održavanja izbora **ostvariti svoje pravo glasovanja** samo u inozemstvu s **potvrdom** koju na dan održavanja izbora izdaje samo diplomatska misija ili konzularni ured Republike Hrvatske u inozemstvu.